A-benn ar fin ez eus roet disochoù an enklask : 30.000 a-enep dar raktres, 95 a-du. Kalz na vern ! Ar gomiserien a embann un ali a-du. Bech a sav e 1978 adarre. Pa sav a-du ar chuzul-Stad gant ar raktres e tiviz kuzulioù-kêr Pentelloù ha Keiz-Raez reiñ o zilez dan 12 a viz Here. Geveliñ gant Plougoñ eo an diviz diwezhañ bet kemeret gant an daou guzul-kêr ha kemer a ray perzh dileuridi Pentelloù e manifestadeg an 19 e Kemper a-enep da greizenn Plougoñ daoust dar  skoilhoù lakaet gant ar polis. « Nann dar greizenn, ya dar vuhez » : dan 28 e kemer perzh 5.000 den dur gerzhadeg etre Pentelloù ha Naoned, dar 17 a viz Kerzu e tibun 7.000 den e straedoù Pentelloù ha prennet eo stalioù kenwerzh Keiz-Raez ha Pentelloù dan 19. Dan 10 a viz Genver 1979 eo sinet an disklêriadur a dalvoudegezh foran gant ar chentañ ministr Raymond Barre, ken e tibun 10.000 manifester e Naoned daou viz goude, ha 6.000 all choazh da geñver Gouel an Heol dar 24 a viz Even. Miz zo e oa  choarvezet gwallzarvoud Three Mile Island e Pennsylvania, a zigor ur maread nevez evit ar stourm a-enep dan nukleel. Rannet eo soñj Villaine gant ar stourmerien : « Adal bremañ e rank bezañ anat dan holl neo ket nemet el Liger-Izel eo e ranker paouez da sevel seurt kreizennoù, e pep lech ne lavaran ket ».